БАТЛАВ. БАТЛАВ.

“ПЕТРОСТАР” ХХК-ИЙН “ .......................” ХХК -ИЙН

ГҮЙЦЭТГЭХ ЗАХИРЛЫГ ТҮР ГҮЙЦЭТГЭХ ЗАХИРАЛ

ОРЛОН ГҮЙЦЭТГЭГЧ

Ш.ЛХАГВАЖАВ .......................................

**ШАТАХУУНЫ КАРТЫН ҮЙЛЧИЛГЭЭ ҮЗҮҮЛЭХ ГЭРЭЭ**

2025 оны ....–р сарын .. ны өдөр № Улаанбаатар хот

Энэхүү Шатахуун картын үйлчилгээ үзүүлэх гэрээ (цаашид “Гэрээ” гэх)-г нэг талаас “Петростар” ХХК, РД: 5241901, УБД: 9011160034 –ыг төлөөлж Картын ахлах менежер Б.Энхтуяа (цаашид “Картаар үйлчлэгч” гэх), нөгөө талаас “...........................” ХХК РД: ................, УБД:.....................–ыг төлөөлж ........................... (цаашид “Карт эзэмшигч” гэх), (цаашид дангаар нь “Тал” , хамтад нь “Талууд” гэх) нар Монгол Улсын Иргэний хуульд нийцүүлэн энэхүү Гэрээг харилцан тохиролцож байгуулав.

**НЭГ. НИЙТЛЭГ ҮНДЭСЛЭЛ**

* 1. Картаар үйлчлэгч нь Улаанбаатар хот дахь өөрийн шатахуун түгээх станцууд болон зэргэлдээ компани болох “НИК” ХХК-ийн хөдөө, орон нутагт байрлах шатахуун түгээх станцууд (цаашид “ШТС” гэх)-аас шатахуун авах эрх бүхий картыг Карт эзэмшигчид олгох, Карт эзэмшигч картаа хүлээн авч, карт цэнэглэж, ашиглахтай холбоотой үүсэх харилцааг зохицуулахад оршино.
  2. Гэрээнд ашиглан нэр томьёог Хавсралт 2-т дурдсан утгаар ойлгоно.
  3. Энэхүү Гэрээ нь хүсэл зоригоо бүрэн илэрхийлж, сайн дурын үндсэн дээр байгуулагдсан бөгөөд Талууд Гэрээний зүйл, заалттай нэг бүрчлэн бүрэн уншиж танилцан, гарын үсэг зурж хүлээн зөвшөөрсөн болно.
  4. Гэрээ нь дараах хоёр хавсралттай бөгөөд хавсралт тус бүр нь Гэрээний салшгүй хэсэг болно. Үүнд:
* Хавсралт 1 Картаар үйлчлүүлсэн НӨАТ-тай үнийн дүнд олгогдох хөнгөлөлт;
* Хавсралт 2 Карт ашиглах заавар, нэр томъёоны тайлбар.

**ХОЁР. ГЭРЭЭНИЙ НӨХЦӨЛ, ТӨЛБӨР ТООЦОО**

* 1. Карт ашиглах ерөнхий нөхцөлийг нийтэд зарласны дагуу Картаар үйлчлэгч тогтооно.
  2. Карт эзэмшигч Гэрээ байгуулагдсанаар карт эзэмших эрх үүснэ.
  3. Карт эзэмшигч нь Картаар үйлчлэгчийн банк дахь харилцах дансанд өөрийн эзэмшлийн картыг цэнэглэх мөнгөн дүнг урьдчилан шилжүүлснээр карт ашиглаж ШТС-уудаас шатахуун авах боломжтой болно.
  4. Картаар үйлчлэгч нь Карт эзэмшигчийн байршуулсан мөнгөнд хүү тооцохгүйгээр ШТС-уудаас тухайн үед мөрдөгдөж байгаа жижиглэнгийн үнээр зөвхөн шатахуун олгоно.
  5. Карт эзэмшигч картаа хаяж, үрэгдүүлсэн тохиолдолд Картаар үйлчлэгчид хандан картын нөхөн төлбөрийг төлж, дахин сэргээлгэж авна.
  6. Карт эзэмшигч нь картаа захиалснаас хойш 14 хоногийн дотор картын төвөөс картаа хүлээн аваагүй, эсхүл картаа ашиглаагүй 3 сарын хугацаа өнгөрсөн тохиолдолд карт идэвхгүй болно.
  7. Картаар үйлчлэгч нь Карт эзэмшигчид Гэрээний Хавсралт 1-д заасан үнийн хөнгөлөлтийг үзүүлнэ. Карт эзэмшигч тус үнийн хөнгөлөлтийг Картаар үйлчлэгчийн ШТС-д мөрдөж буй үнээс эдлэх эрхтэй байна.
  8. Карт эзэмшигч худалдан авах шатахууны өдөр (долоо хоног, сар)-т хийгдэх гүйлгээний тоо болон мөнгөн дүнгээр хязгаарлалт тогтоох боломжтой.
  9. ШТС-д картаар шатахуун худалдан авсан анхан шатны баримтыг 2 хувь үйлдэж, нэг хувийг Карт эзэмшигчид, 2 дахь хувийг Картаар үйлчлэгч гүйлгээ хийгдсэн өдрөөс хойш 3 сарын хугацаанд хадгална.

**ГУРАВ. КАРТААР ҮЙЛЧЛЭГЧИЙН ЭРХ, ҮҮРЭГ**

* 1. **Картаар үйлчлэгч дараах үүрэгтэй байна. Үүнд:**
     1. Карт эзэмших захиалгыг хүлээн авч, Гэрээ байгуулан картыг олгох,
     2. Карт эзэмшигчийн худалдан авалтын НӨАТ-тай үнийн дүнд тохирсон Гэрээний Хавсралт 1-д заасан хөнгөлөлтийг карт цэнэглэх хэлбэрээр Карт эзэмшигчид олгох,
     3. Гэрээний 3.1.2 дахь хэсэгт заасан хөнгөлөлтийг олгохдоо:
        1. Карт эзэмшигчийг картаар шатахуун худалдан авснаас хойш 24 цагийн дараа хөнгөлөлтийн дүнг олгоно.
        2. ШТС дээр шатахуун авах үед шатахуун авсан үнийн дүнгээс тухайн үнийн дүнд ногдох хөнгөлөлтийг хасаж, НӨАТ-ын баримт олгогдоно.
        3. Дансанд орсон хөнгөлөлтөөрөө шатахуун авах үед НӨАТ-ын баримт авна.
     4. Гэрээнд бүртгэгдсэн утас, э-мэйл хаягаар Карт эзэмшигчид нэмэлт мэдээлэл өгөх,
     5. Картаар үйлчлэгчийн картын үйлчилгээ нэвтрээгүй ШТС-аар үйлчлүүлэх шаардлага гарсан тохиолдолд Картаар үйлчлэгчийн ахлах менежерээс зөвшөөрөл авч шатахууныг олгож болно. Ингэхдээ Карт эзэмшигчийн нээлгэсэн ерөнхий болон картын дансанд мөнгө байгаа тохиолдолд олгох,

*(Энэхүү заалт нь зөвхөн орон нутгийн ШТС-уудад хамаарах ба зайлшгүй тохиолдолд хэрэгжинэ.)*

* + 1. Карт эзэмшигч болон картын талаар холбогдох мэдээллийн нууцлалыг хуульд зааснаас бусад тохиолдолд чандлан хадгалах,
    2. Хууль буюу Гэрээнд заасан бусад үүрэг.
  1. **Картаар үйлчлэгч дараах эрхтэй байна. Үүнд:**
     1. Карт эзэмшигчээс шатахууны төлбөрийг шаардах,
     2. Картаар үйлчлэгч нь Карт эзэмшигчийн эрэлт, хэрэгцээг харгалзан өөрийн санаачилгаар картын үйлчилгээний цар хүрээг тодорхойлж, картад үзүүлэх хөнгөлөлтийг өөрчлөх,
     3. Хууль буюу Гэрээнд заасан бусад эрх.

**ДӨРӨВ. КАРТ ЭЗЭМШИГЧИЙН ЭРХ, ҮҮРЭГ**

* 1. **Карт эзэмшигч дараах эрхтэй байна. Үүнд:**
     1. Гэрээний дагуу ШТС-уудаас шатахууны картаар үйлчилгээ авах,
     2. Худалдан авсан шатахууны хэрэглээний 1 жилийн доторх хугацааны тайланг карт бүрээр дэлгэрэнгүй болон нэгтгэсэн хэлбэрээр бичгээр, э-мэйлээр, эсхүл хэрэглэгчид зориулсан веб хуудсаар авах,
     3. Картын үлдэгдлээ Инфо үйлчилгээгээр шалгах,
     4. Ерөнхий данс болон картад орлого орох үед мессежээр мэдээлэл авах,
     5. Хууль буюу Гэрээнд заасан бусад эрх.
  2. **Карт эзэмшигч дараах үүрэгтэй байна. Үүнд:**
     1. Карт эзэмшигчээс Гэрээний Хавсралт 2-т заасан загварын дагуу итгэмжлэлээр код авсан ажилтан интернэтээр картаа цэнэглэх, хаяж үрэгдүүлсэн картыг хаах, худалдан авалтын хязгаарлалт тогтоох, өөрчлөх зэрэг үйлчилгээг хийх ба интернэт кодыг сольж нууцлалаа баталгаажуулах,
     2. Карт эзэмшигчийн ажилтан, жолооч нар картаа хаяж, үрэгдүүлсэн тохиолдолд Карт эзэмшигч нэн даруй өөрийн байгууллагын нягтлан бодогчид хандах, эсхүл картын төвд хандан картыг хаалгаж, гуравдагч этгээд ашиглах боломжгүй болгуулах талаарх мэдээллийг бүрэн өгөх,
     3. Карт эзэмшигч дараах тохиолдолд Картаар үйлчлэгчид албан бичгээр хандах үүрэгтэй. Үүнд:

1. Шинэ карт авах;
2. Хаяж үрэгдүүлсэн, эсхүл гэмтээсэн карт дахин сэргээх;
3. Итгэмжлэгдсэн ажилтанд интернэт үйлчилгээний эрх авах, итгэмжлэгдсэн ажилтан өөрчлөгдсөн бол (итгэмжлэгдсэн ажилтны албан тушаал, овог нэр, утас, э-мэйл хаяг зэрэг мэдээллийг агуулсан байна.) түүний мэдээллийг өөрчлүүлэх;
4. Картын төвөөр дамжуулан карт цэнэглэх, картын лимитийн өөрчлөлт хийх, лимит цуцлах;
5. Картыг бусдад шилжүүлэх.
   * 1. Тооцоо нийлсэн актыг улиралд нэг удаа баталгаажуулах,
     2. Картын үлдэгдэл болон гүйлгээний хуулгаа тогтмол хянан шалгаж байх,
     3. Гэрээний Хавсралт 2-т заасан Карт ашиглах зааврыг Карт эзэмшигч жолооч нэг бүрд танилцуулах,
     4. Карт эзэмшигч нь картын пластик, картын дугаар, хүчинтэй хугацаа, нууц код (PIN code) зэрэг мэдээллийг бусдад дамжуулахгүй байх, алдахаас хамгаалах үүрэгтэй. Хэрэв, алдагдсан гэж үзвэл нэн даруй нууц кодыг солих,
     5. Карт эзэмшигч гар утасны дугаараа ерөнхий данс, картад холбуулсан тохиолдолд ерөнхий дансанд орлого орох үед Карт эзэмшигчийн эрх бүхий ажилтны гар утсанд, картад орлого орох үед Карт эзэмшигчид утсанд энэ тухай мэдээлэл очих ба эзэмшигч этгээд солигдсон тохиолдол бүрд утасны дугаарыг өөрчлүүлэх,
     6. Энэхүү Гэрээний хүрээнд Карт эзэмшигчээс Картаар үйлчлэгчид төлбөл зохих бүх төлбөр, тооцоо, Гэрээний үүргийн зөрчилтэй холбоотой алданги, хохирол, зардлыг үл маргах журмаар Картаар үйлчлэгчид төлж барагдуулах,
     7. Өөрийн хэрэглээнд тохируулан картыг урьдчилан цэнэглэх,
     8. Хууль буюу Гэрээнд заасан бусад үүрэг.

**ТАВ. ГЭРЭЭНИЙ ХУГАЦАА**

* 1. Энэхүү Гэрээ нь Талууд Гэрээнд заасан нөхцөлүүдийг хүлээн зөвшөөрч, гарын үсэг зурж, тамга, тэмдэг дарж баталгаажуулснаас хойш 1 жилийн хугацаанд хүчин төгөлдөр байна.
  2. Гэрээний 6 дугаар зүйлд заасан нөхцөл үүссэн тохиолдолд гэрээг дуусгавар болсонд тооцох ба Карт эзэмшигчийн карт хүчингүй болно.

**ЗУРГАА. ГЭРЭЭГ ЦУЦЛАХ**

* 1. Дараах нөхцөлүүдэд Гэрээг цуцална. Үүнд:
     1. Талууд Гэрээг цуцлах талаар албан ёсоор харилцан тохиролцсон;
     2. Аль нэг тал Гэрээний үүргээ биелүүлээгүй бол энэ талаар нөгөө талд мэдэгдсэнээс хойш ажлын 7 (долоо) өдрийн дараа;
     3. Аль нэг талаас Гэрээг цуцлах хүсэлтээ бичгээр хуанлийн 7 (долоо) хоногийн өмнө Гэрээг цуцлах үндэслэлийн хамт хүргүүлсэн.

**ДОЛОО. ХАРИУЦЛАГА**

* 1. Карт эзэмшигчийн картын нууц код (PIN code), интернэт үйлчилгээний код алдагдсанаас үүсэх хохирлыг Картаар үйлчлэгч хариуцахгүй.
  2. Энэхүү Гэрээний 4.2.2 болон 4.2.7-д заасан үүргээ биелүүлээгүй, хугацаа алдаж биелүүлснээс болж гуравдагч этгээд картыг ашигласан тохиолдолд үүсэх хохирлыг Карт эзэмшигч бүрэн хариуцна.
  3. Давагдашгүй хүчин зүйлсийн улмаас (цахилгаан, импортын хязгаарлалт, бүтээгдэхүүний хомсдол, хөл хорио, холбоо болон шугам сүлжээний доголдол ... гэх мэт) аль нэг тал үүргээ биелүүлэх боломжгүй болсон тохиолдолд энэ талаар протокол үйлдэх ба аль нэг тал хариуцлага хүлээхгүй.
  4. Карт эзэмшигч карт цэнэглэх шатахууны төлбөрөө банкны салбар, тооцооны төвүүдээр дамжуулан төлөх тохиолдолд гүйлгээний утгад картын дугаарыг бичих бөгөөд Карт эзэмшигч картын дугаараа буруу бичсэн, эсхүл мэдэхгүй байх зэрэг тохиолдлоос үүсэх үр дагаврыг Картаар үйлчлэгч хариуцахгүй.

**НАЙМ. НУУЦЛАЛ**

* 1. Талууд Гэрээг хэрэгжүүлэх явцад мэдсэн, олж авсан нөгөө талын байгууллагын нууц болон хүний хувийн мэдээлэл, бусад баримтыг төрийн эрх бүхий байгууллага хуульд заасан үндэслэлээр шаардсан, эсхүл тухайн нууц мэдээллийг өмчлөгч тал нь задруулахыг бичгээр зөвшөөрснөөс бусад тохиолдолд Гэрээний хугацаанд болон түүнээс хойш аливаа хугацаанд өөрийн болон гуравдагч этгээдийн ашиг сонирхолд ашиглахгүй, аливаа гуравдагч этгээдэд задруулахгүй байх үүргийг хугацаагүй хүлээнэ.
  2. Талуудын аль нэг нь Гэрээний 8.1 дэх хэсэгт заасан үүргээ гүйцэтгээгүйн улмаас нөгөө талд хохирол учруулсан тохиолдолд тухайн хохирлыг бүрэн хариуцаж барагдуулна.

**ЕС. МАРГААН ШИЙДВЭРЛЭХ**

* 1. Гэрээнээс үүдэн гарч болох аливаа маргаан, санал зөрөлдөөнийг Талууд харилцан тохиролцож шийдвэрлэнэ.
  2. Хэрэв, Талууд Гэрээний 9.1 дэх хэсэгт заасан аргаар маргааныг шийдвэрлэж чадахгүй бол Монгол Улсын хууль тогтоомжид заасны дагуу Монгол Улсын шүүхээр шийдвэрлүүлнэ.
  3. Талууд карт ашиглан хийсэн гүйлгээний цахим, цаасан баримт болон тэдгээрийн хуулбарууд мөн гүйлгээтэй холбоотой бусад баримт бичгүүдийг маргаан шийдэх үед нотлох баримт гэж хүлээн зөвшөөрнө.

**АРАВ. БУСАД**

1. **Гэрээний хувь.** Гэрээг хоёр хувь үйлдэж, Талууд тус бүр нэг хувийг хадгалсан нь хуулийн адил хүчинтэй байна.
2. **Тусгаар байдал.** Гэрээний аль нэг зүйл, хэсэг, заалт нь хүчин төгөлдөр бус байх, эсхүл хүчин төгөлдөр бусад тооцогдсон нь Гэрээг бүхэлд нь хүчин төгөлдөр бусад тооцох үндэслэл болохгүй бөгөөд Гэрээний үлдсэн зохицуулалт нь хүчин төгөлдөр хэвээр мөрдөгдөнө.
3. Гэрээгээр зохицуулаагүй бусад харилцааг Монгол Улсын холбогдох хууль тогтоомжийн дагуу зохицуулна.
4. Гэрээг Талууд өөрсдийн хүсэл зоригийг тэгш эрхийн үүднээс харилцан чөлөөтэй илэрхийлэн, утга агуулга, хууль зүйн үр дагаврыг бүрэн ойлгож байгуулсан болно.
5. Энэхүү Гэрээ нь энд дурдсан асуудалтай холбоотой Талуудын бүхий л харилцан ойлголтыг бүрэн илэрхийлж байгаа бөгөөд үүнээс өмнө шууд болон шууд бусаар, бичгээр болон бичгэн бус хэлбэрээр хийгдсэн Гэрээ, хэлцэл, амлалт, баталгаа (хэрэв тийм зүйл байсан бол)-наас давуу хүчинтэй байх болно.
6. Гэрээнд оруулах нэмэлт, өөрчлөлтийг Гэрээ хийгдсэн журмаар бичгээр хийх ба уг нэмэлт, өөрчлөлт нь энэхүү Гэрээний салшгүй хэсэг байна.
7. Талууд Гэрээний хугацаанд авлига, хээл хахууль авахгүй, өгөхгүй байх зарчмыг баримтална.

**АРВАН НЭГ. ТАЛУУДЫН АЛБАН ЁСНЫ ХАЯГ**

“Петростар” ХХК ......................................

“Петровис” ХХК-ийн төв байр, .. ..............................................

Улаанбаатар хот, Сүхбаатар дүүрэг, ...............................................

Ерөнхий сайд Амарын гудамж-8

Утас: 70110808, Утас:

Факс: 11-330808 Цахим шуудан: ..............................

Цахим шуудан: cardcenter@petrovis.mn

ХААН банк - 5038058532 /₮/

ХХБанк – 429000747 /₮/

Голомт банк - 8115100989 /₮/

Төрийн банк – 343100204768 /₮/

Хас банк – 5002009938 /₮/

**Гэрээ байгуулсан:**

Картаар үйлчлэгчийг төлөөлж: Карт эзэмшигчийг төлөөлж:

“Петростар”ХХК-ийн Картын Албаны ............................................

Ерөнхий менежер:

П.Сүхбаатар

“Петростар”ХХК-ийн Картын Албаны

Ахлах менежер

Б.Энхтуяа

2025 оны .... сарын ....-ны өдрийн

...... тоот гэрээний Хавсралт 1

Картаар үйлчлүүлсэн НӨАТ-тай үнийн дүнд олгогдох хөнгөлөлт

|  |  |
| --- | --- |
| Сард худалдан авсан НӨАТ-тай үнийн дүнгээс | Үнийн хөнгөлөлт |
| 3% |

2025 оны .... сарын ....-ны өдрийн

...... тоот гэрээний Хавсралт 2

**КАРТ АШИГЛАХ ЗААВАР**

Байгууллагын хүсэлтээр карт дээр картын дугаарыг товойлгон шивүүлж болох ба энэ тохиолдолд зөвхөн тухайн дугаар бүхий автомашинд шатахуун олгоно.

**Нууцлал**

* Нууц код (Pin code): картаар гүйлгээ хийхэд ашиглагдах дөрвөн оронтой нууц дугаарыг хэлнэ.
* Нууц код (Pin code)-ыг 3 удаа буруу оруулбал нууц код (Pin code) блоклогдоно. Энэ тохиолдолд Картаар үйлчлэгчид хандаж нууц код (Pin code)-ыг сэргээлгэнэ. (утсаар эсхүл э-мэйлээр)
* Карт эзэмшигч картын дугаар, нууц код (Pin code)-ыг бусдад дамжуулахгүй зөвхөн өөрөө хэрэглэнэ.

**Карт ашиглалтын горим**

* Карт ашиглалтын горимыг зөрчиж болохгүй. Үүнд: Картын пластикийг мушгих, нугалах, хугалах, норгох, хүчтэй соронзон орны нөлөөнд оруулах, хүчил уусгагч бодисоос хол байлгах гэх мэт. Горим зөрчигдөөгүй тохиолдолд картын ашиглагдах хугацаа 5-10 жил байна.
* Карт эзэмшигч нь картыг хаяж үрэгдүүлсэн, хулгайд алдсан, гэмтээсэн, эсхүл ажлаас халагдсан ажилтан картыг авч явсан тохиолдолд интернэт үйлчилгээний эрх авсан ажилтан тухайн картыг хааж идэвхгүй төлөвт оруулна. Хэрэв, Карт эзэмшигч байгууллагын эрх бүхий ажилтан картыг хаах боломжгүй нөхцөлд байгаа бол картыг хаах тухай мэдэгдлийг ажлын цагаар Картаар үйлчлэгчид мэдэгдэж картыг хаалгана.
* Карт эзэмшигч картыг сэргээж дахин гаргуулах хүсэлт гаргасан тохиолдолд хүсэлт гаргаснаар хойш 24 цагийн дараа Картаар үйлчлэгч хуучин картын үлдэгдэл бүхий шинэ картыг бэлэн болгож өгнө.

**Интернэт үйлчилгээ авахад анхаарах зүйлс:**

1. Хэрэглэгчийн дугаар ба нууц үгтэй холбоотой зөвлөгөө
   1. Картаар үйлчлэгчид бүртгүүлсэн э-мэйл хаягаас хүсэлт явуулж Нууц үгээ 1-ээс 2 сар болоод тогтмол сольж хэвших хэрэгтэй. Мөн бусдад алдсан байж болзошгүй тохиолдолд нэн даруй сольж байна.
   2. Интернэт үйлчилгээний нэвтрэх нэр, нууц үгийнхээ талаар хэзээ ч, хэн д ч бүү хэлээрэй. Мөн нууц үгээ ямар нэг цаас, утсан дээрээ хамгаалалтгүй тэмдэглэх хэрэггүй.
   3. Нууц үгэндээ өөртэйгөө холбоотой он сар өдөр, утасны дугаар, нэр, дансны дугаар болон бусад хувийн мэдээллээ бүү ашиглаарай.
   4. Өөрийн э-мэйл хаяг, олон нийтийн сүлжээ болон бусад зүйлд ашигладаг хэрэглэгчийн нэр, нууц үгээ интернэт үйлчилгээндээ ашиглах хэрэггүй.
   5. Интернэт үйлчилгээний нэвтрэх нэр, нууц үгээ интернэт веб хөтөч дээрээ хадгалах хэрэггүй.
2. Ерөнхий аюулгүй байдлын зөвлөгөө
   1. Эрх бүхий этгээд интернэт үйлчилгээнд нэвтрэх нэр, нууц үгээ бусдад дамжуулахгүй зөвхөн өөрөө ашиглах,
   2. Ерөнхий дансны үлдэгдэл, дансны хуулга зэргийг тогтмол хянаж шалгаж байх хэрэгтэй. Хэрэв сэжигтэй зүйл илэрвэл нэн даруй Картаар үйлчлэгчид мэдэгдэх хэрэгтэй.
   3. Интернэт үйлчилгээнд нэвтэрсэн үедээ компьютероо хараа хяналтгүй хэзээ ч битгий орхиорой.
   4. Интернэт үйлчилгээг ашиглаж дуусаад заавал “ГАРАХ” товчийг дарж холболтоо салгаарай.

Web: https://card.petrovis.mn

Нэвтрэх нэр:

Нууц үг:

НЭР ТОМЪЁОНЫ ТАЙЛБАР

“Ерөнхий данс” гэж Карт эзэмшигч байгууллагын Петровис Картын төвд нээлгэсэн шатахуун зарцуулалтын дансыг хэлэх бөгөөд уг дансны дор шатахууны картууд байна.

“Карт цэнэглэлт” гэж картыг мөнгөжүүлэх үйлдэл. Карт эзэмшигч өөрийн биеээр картын төвд ирж картаа цэнэглэх боломжтой. Мөн тодорхой нэр заасан ШТС-уудад ПОС терминал төхөөрөмж ашиглан картаа цэнэглэх боломжтой. Энэ тохиолдолд карт биетээрээ байх ёстой.

“Алсын цэнэглэлт” гэж Картгүйгээр картыг цэнэглэх тохиолдолд Петровис карт ХХК-ны банк дахь дансанд мөнгө байршуулж, ерөнхий данснаас карт руу шилжүүлэх үйлдлийг ойлгоно.

* Картын хэрэглэгчийн хүсэлтээр (утсаар, факсаар) картын төвд хүсэлт хүлээн авч хэрэглэгчийн картанд байршуулж хуваарилах эсхүл байгууллагын итгэмжлэгдсэн ажилтан Интернэт үйлчилгээ ашиглан ерөнхий данснаас картууд руу хуваарилан цэнэглэх боломжтой.

“Үлдэгдэл хүрэлцэхгүй байх” гэж ерөнхий данс болон картыг цэнэглэсэн мөнгө дуусч гүйлгээ хийх боломжгүй байхыг ойлгоно.

“Гүйлгээний хязгаарлалт” гэж гүйлгээ хийх тоо болон мөнгө дүнд хязгаарлалт тавих боломжтой. Хугацааны хувьд : Өдрийн, Долоо хоногийн, Сарын гэж гүйлгээний хязгаарлалт байж болно.

* Өдрийн хязгаарлалт: Нэг өдөрт хийх гүйлгээний тоо болон мөнгөн дүнг илэрхийлнэ.
* Долоо хоногийн хязгаарлалт: Календарийн нэг долоо хоногийн хугацаанд хийх гүйлгээний тоо болон мөнгөн дүнг илэрхийлнэ.
* Сарын хязгаарлалт: Календарийн нэг сарын хугацаанд хийх гүйлгээний тоо болон мөнгөн дүнг илэрхийлнэ.

“Гүйлгээний хязгаарлалт өөрчлөх” Картаар үйлчлэгч нь тухайн картын хязгаарыг байгууллагын албан тоотын дагуу өөрчлөх эсхүл эрх бүхий ажилтан Интернэт үйлчилгээг ашиглан картад хязгаарлалт тогтоох өөрчлөх боломжтой байна.

“Үнийн хөнгөлөлт” гэж карт эзэмшигч байгууллагын өмнөх сарын хэрэглээнээс хамааран Хавсралт 1-д заасан хувийн дагуу картаар үйлчлэгч байгууллагаас ерөнхий дансанд олгох мөнгөн дүнг ойлгоно.

“Интернет үйлчилгээ” гэж Карт эзэмшигч гүйлгээний дэлгэрэнгүй тайлан авах, ерөнхий данснаас картууд руу мөнгө хуваарилан шилжүүлэх, картын гүйлгээнд хязгаарлалт тогтоох, өөрчлөх, цуцлах, картыг идэвхигүй төлөвт оруулах зэрэг үйлдэл хийхэд зориулан Картаар үйлчлэгч байгууллагаас олгосон үйлчилгээ. Интернет үйлчилгээгээр зөвхөн сүүлийн нэг жилийн хугацааны тайланг авах боломжтой.

“Инфо үйлчилгээ” гэж тусгай 130360 дугаарт форматын дагуу мессеж илгээн ерөнхий данс болон картын үлдэгдэл авах үйлчилгээ. Мөн ерөнхий данс болон картанд орлого орох бүрд энэ тухай мессежээр мэдээллэх боломжтой.

* Ерөнхий дансны үлдэгдэл шалгах
* Картын үлдэгдэл шалгах
* Ерөнхий данс болон картанд орлого орох бүрт бүртгүүлсэн утасны дугаарт мессежээр мэдээллэх .